En mand onanerede foran en ung kvinde i en bus.

En 19-årig kvinde fik sig en slem overraskelse i bussen på rute 210 fra Frederikshavn mandag formiddag. Hun fik sig en lur i bussen, og da hun åbnede øjnene igen var det første hun så, en mand på det modsatte sæde der sad med sit lem fremme og onanerede. Det fortæller vagtchef Poul Badsberg fra Nordjyllands Politi. Kvinden gik væk fra manden og stod af bussen mellem Thorshøj og Østervrå. Hun beskriver manden som 30-35 år, 170 cm høj, sort karseklippet hår, arabisk udseende, han bar en grå t-shirt og blå cowboybukser og så talte han dansk med accent. Ifølge vagtchefen var der flere passagerer i bussen, men de opdagede tilsyneladende ikke episoden. Mød pigen, der blev udsat for blotteren, i vores udsendelsen klokken 19.30.